Document ID: 31997R2634

RÅDETS FORORDNING (EF) Nr. 2634/97 af 18. december 1997 om ændring af forordning (EØF) nr. 805/68 om den fælles markedsordning for oksekød
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 43,
under henvisning til forslag fra Kommissionen (1),
under henvisning til udtalelse fra Europa-Parlamentet (2), og
ud fra følgende betragtninger:
Artikel 13 i forordning (EØF) nr. 805/68 (3) indeholder bestemmelser om ydelse af eksportrestitutioner; udførsel af levende dyr, for hvilke der ydes EF-midler, bør ske på en sådan måde, at dyrenes velfærd sikres; erfaringen viser, at dette ikke altid er tilfældet; ydelse af eksportrestitutioner bør derfor gøres betinget af, at dyrevelfærdsnormerne i fællesskabsbestemmelserne vedrørende transport af dyr overholdes, navnlig Rådets direktiv 91/628/EØF af 19. november 1991 om beskyttelse af dyr under transport (4); det er derfor nødvendigt at ændre nævnte artikel 13 med henblik herpå;
af praktiske grunde er det nødvendigt, at Kommissionen fastsætter gennemførelsesbestemmelser med hensyn til indførsel i tredjelande -
UDSTEDT FØLGENDE FORORDNING:
Artikel 1
Artikel 13 i forordning (EØF) nr. 805/68 ændres således:
1) I stk. 9 tilføjes følgende afsnit:
»Endvidere er ydelse af restitutionen ved udførsel af levende dyr betinget af, at fællesskabsbestemmelserne vedrørende dyrevelfærd overholdes, navnlig bestemmelserne vedrørende beskyttelse af dyr under transport.«
2) I stk. 12 tilføjes følgende afsnit:
»For så vidt angår stk. 9, sidste afsnit, kan gennemførelsesbestemmelserne også omfatte betingelser vedrørende indførsel i tredjelande.«
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. december 1997.

Labels: 8
3
6
20